20453 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1578 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Δημοσίου για τη χορήγηση 
δανείων προς αποκατάσταση ζημιών που προκλή- 
θηκαν από τις πλημμύρες της 18ης και 19ης Οκτω¬ 


βρίου 2003 σε περιοχές του Νομού Κέρκυρας. 1 

Παροχή της εγγύησης του Δημοσίου για τη χορήγηση 
δανείων προς αποκατάσταση ζημιών που προκλή- 
θηκαν από τις πλημμύρες της 7ης έως και 9ης Οκτω¬ 
βρίου 2002 σε περιοχές του Νομού Χαλκιδικής. 2 

Τροποποίηση της υπ’ αριθμ.Τ.2067/22/26.5.2004 από¬ 
φασης του Υπουργού Οικονομίας και Οικονομικών 


«Έγκριση και διαδικασία πώλησης πετρελαιοειδών 


προϊόντων από την Εταιρεία “Καταστήματα Αφο¬ 
ρολογήτων Ειδών Α.Ε.” στο Μεθοριακό Σταθμό 

Κήπων Έβρου». 3 

Ανάκληση λειτουργίας του ΙΓΣΕ της εταιρείας με την 
επωνυμία «Α. Οθωναίος και ΣΙΑ ΟΈ.» με τον διακρι¬ 
τικό τίτλο «ΕΡΓΟΜΕΤΡΙΑ ΟΈ.» (Εγκριτική άδεια 

31398/1.10.2001). 4 

Σύσταση θέσεων ειδικευομένων Γιατρών ειδικότητας 
Γενικής Ιατρικής σε Νοσοκομεία της Χώρας. 5 


Έγκριση ωρών υπερωριακής απασχόλησης υπαλλή¬ 
λων που υπηρετούν στη Δ/νση Οικονομικού του 
Υπουργείου Υγείας και Κοινωνικής Αλληλεγγύης. 
Συγκρότηση Επιτροπής για την παράδοση του εξοπλι- 
σμούτων Κεντρικών Υπηρεσιώντου πρώην «Ε.Ο.Π.» 6 

Λεπτομέρειες εφαρμογήςτης υπ’ αριθμ. 273806/ 5.8.2004 
κοινή υπουργική απόφαση «περί καθορισμού συμπλη¬ 
ρωματικών μέτρων εφαρμογής κοινοτικών κανονι¬ 
σμών για την ταξινόμηση των σφαγίων χοίρων». 7 

Προϋποθέσεις κράτησης στις Αγροτικές Φυλακές και 
την Κεντρική Αποθήκη Υλικού Φυλακών (Κ.Α.Υ.Φ.) 8 

Απόκτηση της Ελληνικής Ιθαγένειας του ομογενούς 
ΑΪΒΑΖΙΑΝ ΟΒΑΝΝΕΣ ΤΟΥ ΑΡΑΡΑΤ ΚΑΙ ΤΗΣ ΕΚΑ- 
ΤΕΡΙΝΑ (ΑΥνΑΖΥΑΝ ΗΟ\/ΗΑΝΝΕ5του ΑΡΑΡΑΤ και 
της Ε ΚΑΤΕΡΙΝΑ). 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 27364/27.8.2004 
απόφαση του Γ ενικού Γ ραμματέα Περιφέρειας Κε¬ 
ντρικής Μακεδονίας. 10 


Διόρθωση σφάλματος στην υπ’ αριθμ. 5891 απόφαση 
Συγκρότησης Υπηρεσιακού Συμβουλίου του Νο¬ 
μαρχιακού Διαμερίσματος Ροδόπης. 11 


ΑΠΟΦΑΣΕΙ Σ 

Αριθ. 2/22841/0025 (1) 

Παροχή της εγγύησης του Δημοσίου για τη χορήγηση δα¬ 
νείων προς αποκατάσταση ζημιών που προκλήθηκαν 
από τις πλημμύρες της 18ης και 19ης Οκτωβρίου 2003 
σε περιοχές του Νομού Κέρκυρας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/1995 (ΦΕΚ 143/Α71995). 

2. Την υπ’ αριθμ. 10080/03/Α32/ 28.4.2004 κοινή από¬ 
φαση των Υπουργών Οικονομίας και Οικονομικών, Εσω¬ 
τερικών, Δημόσιας Διοίκησης και Αποκέντρωσης και Πε¬ 
ριβάλλοντος, Χωροταξίας και Δημοσίων Έργων, με την 
οποία οριοθετήθηκε η πληγείσα περιοχή και παρασχέθη¬ 
καν πιστωτικές διευκολύνσεις για την αποκατάσταση των 
ζημιών που προκλήθηκαν από τις πλημμύρες της 18ης και 
19ης Οκτωβρίου 2003 σε περιοχές του Νομού Κέρκυρας. 

3. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (Συνεδρίαση αριθ. 50/29.9.2004), 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για την παροχή 
της εγγύησης του Ελληνικού Δημοσίου για κάλυψη των 
ανωτέρω πιστωτικών διευκολύνσεων. 

4. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών». 

5. Το υπ’ αριθμ. οικ.4482/Α324/25.5.2004 έγγραφο του 
ΥΠΕΧΩΔΕ, με το οποίο ζητείται η παροχή της εγγύησης 
του Δημοσίου προς κάλυψη των ανωτέρω πιστωτικών δι¬ 
ευκολύνσεων, αποφασίζουμε: 

Παρέχουμε την εγγύηση του Ελληνικού Δημοσίου 
προς την Αγροτική Τράπεζα της Ελλάδος, και τις εμπο¬ 
ρικές Τράπεζες, για την κάλυψη κατά 100% των πιστω¬ 
τικών διευκολύνσεων που θα χορηγηθούν σε πληγέντες 
από τις πλημμύρες της 18ης και 19ης Οκτωβρίου 2003 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σε περιοχές του Νομού Κέρκυρας, για την αποκατάστα¬ 
ση των ζημιών τους, σύμφωνα με τους όρους και προϋ¬ 
ποθέσεις που αναφέρονται στην υπ’ αριθμ. 10080/03/ 
Α32/28.4.2004 κοινή απόφαση των Υπουργών Οικονο¬ 
μίας και Οικονομικών, Εσωτερικών, Δημόσιας Διοίκη¬ 
σης και Αποκέντρωσης και Περιβάλλοντος, Χωροταξίας 
και Δημοσίων Έργων. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. 

Οι Τράπεζες αυτές σε περίπτωση που δεν εξοφλήσουν 
οι πρωτοφειλέτες τις ληξιπρόθεσμες δόσεις τους ή μέ¬ 
ρος αυτών, δικαιούνται αφού παρέλθει ένα τρίμηνο από 
τη λήξη της κάθε δόσης, να ζητήσουν από το Δημόσιο 
(Γ.Λ.Κ. - Δ.25 - Δ') την εξόφληση των απαιτήσεώντους με¬ 
τά από προηγούμενη βεβαίωσή τους στην αρμόδια Δημό¬ 
σια Οικονομική Υπηρεσία (Δ.Ο.Υ.) στο λογ/σμό Νο 555 
σαν έσοδο του λογ/σμού του Δημοσίου «Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 
σει του Ελληνικού Δημοσίου», σύμφωνα με τις διατάξεις 
του Π. Δ/τος 16/1989 (ΦΕΚ6/5.1.1989τ.Α') και τις οδηγίες 
της εγκυκλίου μας με αριθ. 98348/2945/8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο τωντριών (3) μηνών 
για τον οποίο το Δημόσιο καλύπτει με την εγγύησή του 
τους τόκους υπερημερίας, την είσπραξη από τους πρω- 
τοφειλέτες των ληξιπρόθεσμων εγγυημένων από το Δη¬ 
μόσιο δόσεων με την ίδια επιμέλεια που δείχνουν και για 
τα δάνεια που χορηγούν χωρίς την εγγύηση του Δημο¬ 
σίου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφό τους στο Γ.Λ.Κ. - Δ25 - Δ', προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. Την συναφθείσα σύμβαση. 

2. Την Έγκριση Χορήγησης Στεγαστικής Συνδρομής 
του Υ.ΠΕ.ΧΩ.Δ.Ε. 

3. Κατάσταση αναλυτικού υπολογισμού των εγγυημέ¬ 
νων απαιτήσεών τους, στην οποία να φαίνονται όλα τα 
στοιχεία του κάθε δανείου (π.χ. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπε¬ 
ρημερίας, έξοδα κ.λπ.). 

4. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδιαΔημ. Οικον. Υπηρεσία (Δ.Ο.Υ.). 

Τέλος οι δανείστριες Τράπεζες παρακαλούνται να υπο¬ 
βάλλουν στο Γ.Λ.Κ. - Δ25 - Δ'τις εξής καταστάσεις: 

1. Κάθε μήνα, χωρίς καθυστέρηση, κατάσταση στην 
οποία να αναφέρονται τα εξής στοιχεία, για τα δάνεια 
που χορηγήθηκαν τον αμέσως προηγούμενο μήνα: 

- Ονοματεπώνυμο δανειολήπτη 

- Ημερομηνία χορήγησης 

- Ποσό δανείου 

- Αριθμός σύμβασης 

- Α.Φ.Μ. δανειολήπτη. 

2. Κάθε εξάμηνο, κατάσταση στην οποία να αναφέρο- 
νταιτα ανεξόφλητα υπόλοιπα, με διαχωρισμό κατά κ.υ.α. 
και απόφαση εγγύησης. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια 


αυτής των προβλημάτων που θα ανακύπτουν κατά την 
υλοποίηση ανατίθεται στη Δ/νση Κίνησης Κεφαλαίων, 
Εγγυήσεων, Δανείων και Αξιών (Γ.Λ.Κ. - Δ25 - Δ'). 

Από τις διατάξεις της παρούσας μπορεί να προκαλείται 
δαπάνη εις βάρος του Κρατικού Προϋπολογισμού, η 
οποία όμως δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2004 

Ο ΥΦΥΠΟΥΡΓΟΣ 

Π.ΔΟΥΚΑΣ 
-♦- 

Αριθ. 2/22842/0025 (2) 

Παροχή της εγγύησης του Δημοσίου για τη χορήγηση δα¬ 
νείων προς αποκατάσταση ζημιών που προκλήθηκαν 
από τις πλημμύρες της 7ης έως και 9ης Οκτωβρίου 
2002 σε περιοχές του Νομού Χαλκιδικής. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/1995 (ΦΕΚΑ’τ. 143/95). 

2. Την υπ’ αριθ. 2758/Α32/28.4.2004 κοινή απόφαση των 
Υπουργών Οικονομίας και Οικονομικών, Εσωτερικών, Δη¬ 
μόσιας Διοίκησης και Αποκέντρωσης και Περιβάλλοντος, 
Χωροταξίας και Δημοσίων Έργων, με την οποία οριοθε- 
τήθηκε η πληγείσα περιοχή και παρασχέθηκαν πιστωτι¬ 
κές διευκολύνσεις για την αποκατάσταση των ζημιών που 
προκλήθηκαν από τις πλημμύρες της 7ης έως και 9ης 
Οκτωβρίου 2002 σε περιοχές του Νομού Χαλκιδικής. 

3. Την απόφαση της Διϋπουργικής Επιτροπής του άρ¬ 
θρου 5του Ν. 2322/1995 (Συνεδρίαση αριθ. 50/29.9.2004), 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για την παροχή 
της εγγύησης του Ελληνικού Δημοσίου για κάλυψη των 
ανωτέρω πιστωτικών διευκολύνσεων. 

4. Την υπ'αριθ. 14650/ΔΙΟΕ 85/17-3-2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών « Καθορισμός αρμοδιοτήτων των Υφυπουργών 
Οικονομίας και Οικονομικών». 

5. Το υπ’ αριθμ. οικ. 4483/Α324/25.5.2004 έγγραφο του 
ΥΠΕΧΩΔΕ, με το οποίο ζητείται η παροχή της εγγύησης 
του Δημοσίου προς κάλυψη των ανωτέρω πιστωτικών 
διευκολύνσεων, αποφασίζουμε: 

Παρέχουμε την εγγύηση του Ελληνικού Δημοσίου προς 
την Αγροτική Τράπεζα της Ελλάδος, και τις εμπορικές 
Τ ράπεζες, για την κάλυψη κατά 100% των πιστωτικών δι¬ 
ευκολύνσεων που θα χορηγηθούν σε πληγέντες από τις 
πλημμύρες της 7ης έως και 9ης Οκτωβρίου 2002 σε πε¬ 
ριοχές του Νομού Χαλκιδικής, για την αποκατάσταση των 
ζημιών τους, σύμφωνα με τους όρους και προϋποθέσεις 
που αναφέρονται στην κοινή απόφαση των Υπουργών Οι¬ 
κονομίας και Οικονομικών, Εσωτερικών, Δημόσιας Διοί¬ 
κησης και Αποκέντρωσης και Περιβάλλοντος, Χωροτα¬ 
ξίας και Δημοσίων Έργων αριθ. 2758/Α32/28.4.2004. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. 

Οι Τράπεζες αυτές σε περίπτωση που δεν εξοφλήσουν 
οι πρωτοφειλέτες τις ληξιπρόθεσμες δόσεις τους ή μέ- 

ρος αυτών, δικαιούνται αφού παρέλθει ένα τρίμηνο από 
τη λήξη της κάθε δόσης, να ζητήσουν από το Δημόσιο 
(Γ.Λ.Κ. - Δ.25 - Δ’) την εξόφληση των απαιτήσεώντους με¬ 
τά από προηγούμενη βεβαίωσή τους στην αρμόδια Δημό¬ 
σια Οικονομική Υπηρεσία (Δ.Ο.Υ.) στο λογ/σμό Νο 555 
σαν έσοδο του λογ/σμού του Δημοσίου «Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 
σει του Ελληνικού Δημοσίου» σύμφωνα με τις διατάξεις 
του Π.Δ/τος αριθ. 16/1989 (ΦΕΚ 6/5.1.1989 τ.Α') και τις 
οδηγίες της εγκυκλίου μας με αριθ. 98348/2945/8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο των τριών (3) μη¬ 
νών για τον οποίο το Δημόσιο καλύπτει με την εγγύησή 
του τους τόκους υπερημέριας, την είσπραξη από τους 
πρωτοφειλέτες των ληξιπρόθεσμων εγγυημένων από 
το Δημόσιο δόσεων με την ίδια επιμέλεια που δείχνουν 
και για τα δάνεια που χορηγούν χωρίς την εγγύηση του 
Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τ ράπεζες θα πρέπει να υποβάλλουν με σχε¬ 
τικό έγγραφό τους στο Γ.Λ.Κ. - Δ25 - Δ', προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά : 

1. Την συναφθείσα σύμβαση. 

2. Την Έγκριση Χορήγησης Στεγαστικής Συνδρομής 
του Υ.ΠΕ.ΧΩ.ΔΕ. 

3. Κατάσταση αναλυτικού υπολογισμού των εγγυημέ¬ 
νων απαιτήσεών τους, στην οποία να φαίνονται όλα τα 
στοιχεία του κάθε δανείου (π.χ. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μέριας, έξοδα κ.λπ.). 

4. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο απάτην 
αρμόδια Δημ. Οικον. Υπηρεσία (Δ.Ο.Υ.). 

Τέλος οι δανείστριες Τράπεζες παρακαλούνται να υπο¬ 
βάλλουν στο Γ.Λ.Κ. - Δ25 - Δ'τις εξής καταστάσεις: 

1. Κάθε μήνα, χωρίς καθυστέρηση, κατάσταση στην 
οποία να αναφέρονταιτα εξής στοιχεία, για τα δάνεια που 
χορηγήθηκαν τον αμέσως προηγούμενο μήνα : 

- Ονοματεπώνυμο δανειολήπτη 

- Ημερομηνία χορήγησης 

- Ποσό δανείου 

- Αριθμός σύμβασης 

- Α.Φ.Μ. δανειολήπτη. 

2. Κάθε εξάμηνο, κατάσταση στην οποία να αναφέρο- 
νταιτα ανεξόφλητα υπόλοιπα, με διαχωρισμό κατά κ.υ.α. 
και απόφαση εγγύησης. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση ανατίθεται στη Δ/νση Κίνησης Κεφαλαίων, Εγγυή¬ 
σεων, Δανείων και Αξιών (Γ.Λ.Κ. - Δ25 - Δ'). 

Από τις διατάξεις της παρούσας μπορεί να προκαλείται 
δαπάνη εις βάρος του Κρατικού Προϋπολογισμού, η 
οποία όμως δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2004 

Ο ΥΦΥΠΟΥΡΓΟΣ 

Π. ΔΟΥΚΑΣ 


Αριθ. Φ. 1014/531 (3) 

Τροποποίηση της υπ’ αριθμ. Τ.2067/22/26.5.2004 απόφασης 
του Υπουργού Οικονομίας και Οικονομικών «Έγκριση και 
διαδικασία πώλησης πετρελαιοειδών προϊόντων από την 
Εταιρεία “Καταστήματα Αφορολογήτων Ειδών ΑΈ.” στο 
Μεθοριακό Σταθμό Κήπων Έβρου». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τον Κανονισμό (ΕΟΚ) 2913/1992 του Συμβουλίου 
«Περί θεσπίσεως του Κοινοτικού Τελωνειακού Κώδικα» 
και ειδικότερα των άρθρων 62-78. 

2. Τις διατάξεις του Κανονισμού Εφαρμογής (ΕΟΚ) 
2454/1993 της Επιτροπής και ειδικότερα των άρθρων 
283-289. 

3. Τις διατάξεις του άρθρου 27, παρ. 1 του Ν. 827/1978 
«περί Ρυθμίσεως Δασμολογικών Θεμάτων και άλλων δια¬ 
τάξεων» (ΦΕΚ 194/Α718.11.1978). 

4. Τις διατάξεις του άρθρου 120 του Ν. 2533/1997 «Πε¬ 
ρί χρηματιστηριακής αγοράς παραγώγων και άλλες δια¬ 
τάξεις» (ΦΕΚ 228/Α711.11.1997) και την από 30.12.1997 
Σύμβαση Παραχώρησης που υπεγράφη από το Ελληνικό 
Δημόσιο και την Εταιρεία «Καταστήματα Αφορολογήτων 
Ειδών ΑΈ.» σε υλοποίηση των ανωτέρω διατάξεων. 

5. Τις διατάξεις του Ν. 2960/2001 «Εθνικός Τελωνειακός 
Κώδικας» (ΦΕΚ 265/Α722.11.2001). 

6. Τις διατάξεις του Ν. 3054/2002 «Οργάνωση της αγο¬ 
ράς πετρελαιοειδών και άλλες διατάξεις» (ΦΕΚ 230/Α7 
2 . 10 . 2002 ). 

7. Τις διατάξεις των άρθρων 2,24 καιτηςπαραγρ. 3 του 
άρθρου 64του Ν. 2859/2000 «Κώδικας Φ.Π.Α». 

8. Τις διατάξεις του Π.Δ. 86/1979 «Περί συστάσεως 
ιδιορρύθμου Ανωνύμου Εταιρείας δια την εκμετάλλευσιν 
Καταστημάτων πωλήσεως Αφορολογήτων και Αδασμο- 
λογήτων ειδών και εγκαταστάσεως και λειτουργίας τού¬ 
των εις τα σημεία εξόδου επιβατών εξωτερικού» (ΦΕΚ 
17/Α731.1.1979). 

9. Τις διατάξεις της υπ’ αριθμ. Φ.883/530/1999 απόφα¬ 
σης του Υπουργού Οικονομίας και Οικονομικών (ΦΕΚ 
1872/Β713.10.1999) «Όροι και προϋποθέσεις χορήγησης 
άδειας εγκεκριμένου αποθηκευτή». 

10. Τις διατάξεις της υπ’ αριθμ. Φ.639/447/14.8.2002 
απόφασης του Υπουργού Οικονομίας και Οικονομικών 
(ΦΕΚ 1109/Β723.8.2002) « Σύσταση και λειτουργία Φορο¬ 
λογικών Αποθηκών». 

11. Τις διατάξεις της Τ.5495/116/ΒΟ019/30.12.2003 
απόφασης του Υπουργού Οικονομίας και Οικονομικών 
«Έγκριση και διαδικασία πώλησης προϊόντων (υγρών 
καυσίμων) από την Εταιρεία “Καταστήματα Αφορολογή¬ 
των Ειδών ΑΈ.” στο Μεθοριακό Σταθμό Κήπων Έβρου» 
(ΦΕΚ 11/Β'/12.1.2004). 

12. Τις διατάξεις της υπ’ αριθμ. Τ.2067/22/Γ0019/26.5. 
2004 απόφασης του Υπουργού Οικονομίας και Οικονομι¬ 
κών (ΦΕΚ877/Β72004) «Έγκριση και διαδικασία πώλησης 
πετρελαιοειδών προϊόντων από την Εταιρεία «Καταστή¬ 
ματα Αφορολογήτων Ειδών ΑΈ.» στο Μεθοριακό Σταθμό 
Κήπων Έβρου». 

13. Τις διατάξεις της υπ’ αριθμ. Τ.2043/87/Β0019/ 
22.3.1993 απόφασης του Υπουργού Οικονομίας και Οικο¬ 
νομικών «Διαδικασία προμήθειας, εναποθήκευσης και 
διακίνησης προϊόντων στα Καταστήματα Αδασμολογή- 
των και Αφορολογήτων Ειδών» (ΦΕΚ521/Β713.7.1993). 

14. Τις διατάξεις της υπ’ αριθμ. Τ.3451 /41/Β0019/30.6. 
1999 απόφασης του Υπουργού Οικονομίας και Οικονο¬ 
μικών «Διενέργεια και Φορολογημένων Πωλήσεων από 
τα Καταστήματα Αφορολογήτων Ειδών της Εταιρίας 
«Καταστήματα Αφορολογήτων Ειδών Α.Ε.». - Διαδικασία 
Πώλησης Αδασμοφορολογήτων και Φορολογημένων 
Προϊόντων από την Εταιρία «Καταστήματα Αφορολογή¬ 
των Ειδών Α.Ε.» (ΦΕΚ 1470/Β720.7.1999). 

15. Τις διατάξεις της υπ’ αριθμ. 1103551/8478/Α0014/ 
ΠΟΛ1262/2.8.1993 (ΦΕΚ 675/Β72.9.1993) απόφασης του 
Υπουργού Οικονομίας και Οικονομικών «Διαδικασία 
απαλλαγής από το ΦΠΑτης παράδοσης, ενδοκοινοτικής 
απόκτησης και εισαγωγής αγαθών που προορίζονται για 
εξαγωγή ... των πράξεων αυτών». 

16. Την υπ’ αριθμ. 14650/ΔΙΟΕ85/Α0006/17.3.2004 κοι¬ 
νή απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 519/Β7 
17.3.2004). 

17. Την ανάγκη τροποποίησης της υπ’ αριθμ. Τ. 2067/ 
22/26.5.2004 (ΦΕΚ 877/Β716.6.2004) απόφασης του 
Υπουργού Οικονομίας και Οικονομικών, προκειμένου να 
καταστεί δυνατή η παρακολούθηση της τήρησης των 
υποχρεώσεωντου εγκεκριμένου αποθηκευτή από την αρ¬ 
μόδια Τελωνειακή Περιφέρεια. 

18. Το γεγονός ότι η απόφαση αυτή δεν συνεπάγεται 
οποιαδήποτε δαπάνη για τον προϋπολογισμό του κρά¬ 
τους, αποφασίζουμε: 

1. Η παράγραφος 5του άρθρου 3της υπ’ αριθμ. Τ. 2067/ 
22/26.5.2004 απόφασης του Υπουργού Οικονομίας και 
Οικονομικών αντικαθίσταται ως ακολούθως: 

«5. Η εταιρεία «ΚΑΕ Α.Ε.», για την φορολογική της Απο¬ 
θήκη στο μεθοριακό σταθμό Κήπων Έβρου, καταθέτει 
στην αρμόδια Τελωνειακή Περιφέρεια, εγγύηση 300.000 
Ευρώ, η οποία ανανεώνεται κάθε έτος σύμφωνα με τις 
ισχύουσες διατάξεις.» 

2. Η ισχύς της απόφασης αυτής αρχίζει από 26 Μαΐου 
2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 32643 (4) 

Ανάκληση λειτουργίαςτου ΙΓΣΕτης εταιρείας με την επω¬ 
νυμία «Α. Οθωναίος και ΣΙΑ Ο.Ε.» με τον διακριτικό τί¬ 
τλο «ΕΡΓΟΜΕΤΡΙΑ Ο.Ε.» (Εγκριτική άδεια 31398/1.10. 
2001 ). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α71985). 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163/Α716.6.1998). 

3. Τις διατάξεις του άρθρου 5 του Ν. 2639/1998 (ΦΕΚ 
205/Α") «Ρύθμιση σχέσεων, σύσταση Σώματος Επιθ/σης 
Εργασίας και άλλες διατάξεις». 


4. Τις διατάξεις του άρθρου 12 του Ν. 2874/29.12.2000 
(ΦΕΚ 286/Α") «Προώθηση της απασχόλησης και άλλες 
διατάξεις». 

5. Τις διατάξεις του Π.Δ. 160/1999 (ΦΕΚ 157/Α') «Όροι, 
προϋποθέσεις και διαδικασία για την σύσταση και λει¬ 
τουργία Ιδιωτικών Γραφείων Συμβούλων Εργασίας». 

6. Την από 13.9.2004 αίτηση για ανάκληση λειτουργίας 
του ΙΓΣΕ της εταιρείας με την επωνυμία «Α. Οθωναίος και 
ΣΙΑ Ο.Ε.» με τον διακριτικό τίτλο «ΕΡΓΟΜΕΤΡΙΑ Ο.Ε.». 

7. Την από 22.9.2004 συνεδρίαση της Επιτροπής του 
άρθρου 5του Ν. 3144/2003 (ΦΕΚ 111/Α78.5.2003). 

8. Την παρουσίαση των στοιχείων από τον εισηγητή της 
Επιτροπής του άρθρου 5 του Ν. 3144/2003 (ΦΕΚ 111/Α'/ 
8.5.2003), αποφασίζουμε: 

Ανακαλούμε την αριθ. 31398/1.10.2001 απόφασή μας, 
με την οποία είχε χορηγηθεί ειδική εγκριτική άδεια ΙΓΣΕ 
στην εταιρεία με την επωνυμία «Α. Οθωναίος και ΣΙΑ Ο.Ε.» 
με τον διακριτικό τίτλο «ΕΡΓΟΜΕΤΡΙΑ Ο.Ε.» ύστερα από 
αίτηση αυτής για οριστική διακοπή λειτουργίας του ΙΓΣΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. Υ4α/οικ 103755 (5) 

Σύσταση θέσεων ειδικευομένων Γ ιατρών ειδικότητας Γε¬ 
νικής Ιατρικής σε Νοσοκομεία της Χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Π. Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ 240/Α/2000). 

2 Την Υ1 /10.3.2004 (ΦΕΚ 513/τ.Β72004) απόφαση του 
πρωθυπουργού «Μεταβολή τίτλων Υπουργείων και καθο¬ 
ρισμός της τάξης των Υπουργείων». 

3. Τις διατάξεις του άρθρου 38 του Ν. 1397/1983 (ΦΕΚ 
143/Α/1983) όπως αυτό συμπληρώθηκε με την παρ. 6 του 
άρθρου 3του Ν. 1579/1985 (ΦΕΚ217/Α/1985). 

4. Τις διατάξεις της παρ. 7 του άρθρου 49 του Ν. 
2972/2001 (ΦΕΚ291/Α/2001). 

5. Τις διατάξεις του άρθρου 52 του Ν. 2071/1992 (ΦΕΚ 
123/Α/1992). 

6. Τις διατάξεις του άρθρου 29Ατου Ν. 1558/1985 (ΦΕΚ 
137/Α'), που προστέθηκε με το άρθρο 27 του Ν. 2081/1992 
(ΦΕΚ 154 Α) και τροποποιήθηκε με τη παρ. 2 του άρθρου 1 
του Ν. 2469/1997, ΦΕΚ38/Α/1997 καιτο γεγονός ότι από τις 
διατάξεις της παρούσας απόφασης θα προκληθεί ετήσια 
δαπάνη 3.400.000,00 ευρώ περίπου και θα αντιμετωπισθεί 
από τις πιστώσεις του προϋπολογισμού του Υπουργείου 
Υγείας και Πρόνοιας, για την πρόσληψη εκατόν δύο (102) 
ειδικευομένων γιατρών ειδικότητας Γενικής Ιατρικής, σύμ¬ 
φωνα με την υπ’ αριθ. ΔΙΠΠ/ΦΈΓΚΡ. 8/126/5892/24/6/2004 
απόφαση της Επιτροπής της ΠΥΣ υπ’ αριθ. 55/1998 ΠΥΣ 
(άρθρο 2 παρ. 1) ΦΕΚ 252/Α712.11.1998. 

7. Την υπ’ αριθμ. 14650/ΔΙΟΕ 85/17/3/2004 (ΦΕΚ 519/ 
τ.Β72004) απόφαση καθορισμού αρμοδιοτήτων στους 
Υφυπουργούς Οικονομικών. 

8. Τις διατάξεις του Π. Δ/τος 129/1992 (ΦΕΚ65/Α71992) 
«Περιορισμός συναρμοδιοτήτων κατά την έκδοση Υπουρ¬ 
γικών Αποφάσεων σε θέματα αρμοδιότητας Υπουρ¬ 
γείων». 

9. Τις διατάξεις του Π.Δ. 81/2002 (ΦΕΚ57/Α/2002) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών». 

10. Την υπ’ αριθμ. απόφαση 11 της 185ης Ολομέλειας 
17.7.2003 του ΚΕΣΥ, αποφασίζουμε: 

Συνιστώνται συνολικά, εκατόν δύο (102) θέσεις ειδικευ- 
ομένων γιατρών ειδικότητας Γενικής Ιατρικής, οι οποίες 
κατανέμονται και προστίθενται στους Οργανισμούς των 
κάτωθι αναφερομένων ανά Πε.Σ.Υ.Π Νοσοκομείων ως 

εξής: _ 

ΑΡ. ΣΥΝΙΣΤΩΜΕΝΩΝ 


Πε.Σ.Υ.Π/ ΘΕΣΕΩΝ ΕΙΔΙΚΕΥΜΕΝΩΝ 

ΝΟΣΟΚΟΜΕΙΑ _ ΓΙΑΤΡΩΝ _ 

Πε.Σ.Υ.Π .ΑΝ. ΜΑΚΕΔΟΝΙΑΣ ΘΡΑΚΗΣ 
Γ.Ν. ΔΡΑΜΑΣ 2 

Α' Πε. Σ.Υ.Π. ΚΕΝΤΡ. ΜΑΚΕΔΟΝΙΑΣ 
Γ.Ν. ΘΕΣΣΑΛΟΝΙΚΗΣ «ΑΓ.ΠΑΥΛΟΣ» 10 
Γ.Ν. ΚΙΛΚΙΣ 1 

Γ.Ν. ΧΑΛΚΙΔΙΚΗΣ 3 

Β' Πε. Σ.Υ.Π. ΚΕΝΤΡ. ΜΑΚΕΔΟΝΙΑΣ 
Γ.Ν. ΠΑΠΑΓΕΩΡΓΙΟΥ 20 

Γ.Ν. ΓΙΑΝΝΙΤΣΩΝ 5 

Γ.Ν. ΒΕΡΟΙΑΣ 1 

Γ.Ν. ΚΑΤΕΡΙΝΗΣ 3 

Πε.Σ.Υ.Π. ΔΥΤ. ΜΑΚΕΔΟΝΙΑΣ 
Γ.Ν. ΠΤΟΛΕΜΑΪΔΑΣ «ΜΠΟΔΟΣΑΚΕΙΟ» 5 
Γ.Ν. ΓΡΕΒΕΝΩΝ 3 

Πε. Σ.Υ.Π. ΗΠΕΙΡΟΥ 

Γ.Ν. ΑΡΤΑΣ 3 

Πε.Σ.Υ.Π. ΘΕΣΣΑΛΙΑΣ 
Γ.Π. Ν. ΛΑΡΙΣΑΣ 5 

Γ.Ν. ΚΑΡΔΙΤΣΑΣ 5 

Γ.Ν. ΤΡΙΚΑΛΩΝ 3 

Πε.Σ.Υ.Π. ΔΥΤ. ΕΛΛΑΔΑΣ 
Γ.Ν. ΑΙΓΙΟΥ 5 

Γ.Ν. ΠΥΡΓΟΥ «ΑΝΔΡΕΑΣ ΠΑΠΑΝΔΡΕΟΥ»5 
Πε.Σ.Υ.Π. ΣΤΕΡ. ΕΛΛΑΔΑΣ 
Γ.Ν. ΛΕΙΒΑΔΙΑΣ 3 

Γ.Ν. ΑΜΦΙΣΣΑΣ 3 

Α' Πε.Σ.Υ.Π. ΑΤΤΙΚΗΣ 
Γ.Ν. ΑΘΗΝΩΝ ΚΟΡΓΙΑΛΕΝΕΙΟ 
ΜΠΕΝΑΚΕΙΟ Ε.Ε.Σ. 10 

Πε.Σ.Υ.Π. ΠΕΛΟΠΟΝΝΗΣΟΥ 
Γ.Ν ΠΑΝΑΡΚΑΔΙΚΟ Ν. ΤΡΙΠΟΛΗΣ 
«ΕΥΑΓΓΕΛΙΣΤΡΙΑ» 2 

Γ.Ν. ΚΑΛΑΜΑΤΑΣ 1 

Πε.Σ.Υ.Π. ΚΡΗΤΗΣ 

Γ.Ν. ΧΑΝΙΩΝ 2 

Γ.Ν. ΡΕΘΥΜΝΟΥ 2 

ΣΥΝΟΛΟ 102 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2004 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Π. ΔΟΥΚΑΣ ΝΙΚ. ΚΑΚΛΑΜΑΝΗΣ 


Αριθ. ΔΥΙα/Γ.Π.οικ. 103718 (6) 

Έγκριση ωρών υπερωριακής απασχόλησης υπαλλήλων 
που υπηρετούν στη Δ/νση Οικονομικού του Υπουρ¬ 
γείου Υγείας και Κοινωνικής Αλληλεγγύης. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 άρθρο 16. 

2. Το γεγονός ότι, απάτην απόφαση αυτή θαπροκληθεί 
δαπάνη ύψους 25.000,00 ευρώ περίπου, σε βάρος του 
ΚΑΕ 0511 Φ. 110, που λόγω ανεπάρκειας της εγγεγραμ¬ 
μένης πίστωσης θα ενισχυθεί, για την αντιμετώπιση της 
αναφερόμενης δαπάνης, από τον ΚΑΕ 05117Φ.210. 

3. Τις αυξημένες υπηρεσιακές ανάγκες της Δ/νσης Οι¬ 
κονομικού του Υπουργείου Υγείας και Κοινωνικής Αλλη¬ 
λεγγύης, κατά το χρονικό διάστημα από 1.10.2004 έως 
30.12.2004, αποφασίζουμε: 

Εγκρίνουμε την υπερωριακή απασχόληση τριάντα 
(30) υπαλλήλων που υπηρετούν στη Δ/νση Οικονομι¬ 
κού του Υπουργείου Υγείας και Κοινωνικής Αλληλεγ¬ 
γύης, για το χρονικό διάστημα από 1.10.2004 έως και 
30.12.2004 και θα απασχοληθούν μέχρι εξήντα (60) 
ώρες το μήνα ο καθένας, για υπερωριακή απογευματι¬ 
νή εργασία. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία προκειμένου η Δ/νση Οικο¬ 
νομικού να αντιμετωπίσει τις ιδιαίτερα αυξημένες υπηρε¬ 
σιακές ανάγκες λόγω: 

Α) Εκκαθάρισης των πόσης φύσεως ανεξόφλητων υπο¬ 
χρεώσεων των προνοιακών φορέων (ΠΙΚΠΑ, ΕΟΠ, ΙΒΣΑ), 
διότι σε εφαρμογή των διατάξεωντου Ν.3106/2003το Ελ¬ 
ληνικό Δημόσιο υπεισέρχεται ως ειδικός διάδοχος στις 
υποχρεώσεις των Κεντρικών Υπηρεσιών του καταργηθέ- 
ντος Εθνικού Οργανισμού Κοινωνικής Φροντίδας και ο 
όγκος των εισερχόμενων φακέλων υπερβαίνει ήδη τους 
τριακόσιους. 

Β) Εκκαθάρισης των δικαιολογητικών που αφορούν 
αμοιβές Ο.Δ.Ε., Επιτροπών συμβουλίων, δικαστικών απο¬ 
φάσεων κ.λ.π. 

Γ) Αναθεώρησης Π.Δ. Ε. και επεξεργασίας λοιπών δε¬ 
δομένων. 

Δ) Ελέγχου και τακτοποίησης πληρωμών που προ¬ 
κύπτουν από τον τακτικό προϋπολογισμό και από το 
Π.Δ.Ε. 

Ε) Ελέγχου δικαιολογητικών απόδοσης λογαριασμών 
των υπολόγων διαφόρων έργων, καθώς και τακτοποίησης 
αυτών. 

ΣΤ) Ελέγχου και επεξεργασίας οικονομικών απολογι¬ 
στικών στοιχείων. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15:00 έως 22:00. 

Υπεύθυνη για την παρακολούθηση και τον έλεγχο πραγ¬ 
ματικής παροχής της υπερωριακής απασχόλησης ορίζε¬ 
ται η Προϊσταμένη της Δ/νσης Οικονομικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 

Αριθ.ΔΥΙ δ/90700 (7) 

Συγκρότηση Επιτροπής για την παράδοση του εξοπλι¬ 
σμού των Κεντρικών Υπηρεσιών του πρώην «Ε.Ο.Π.». 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 21 του Ν. 3172/2003 «Ορ¬ 
γάνωση και εκσυγχρονισμός των Υπηρεσιών Δημόσιας 
Υγείας και άλλες διατάξεις» (ΦΕΚ 197/Α/6.8.2003) σύμ¬ 
φωνα με τις οποίες η κυριότητα της ακίνητης περιουσίας 
του ΕΟΚΦ, που δεν μεταφέρεται σε άλλους φορείς, πε¬ 
ριέρχεται στο Υπουργείο Υγείας και Κοινωνικής Αλληλεγ¬ 
γύης. 

2. Τις διατάξεις του άρθρου 128 του Π.Δ. 95/2000 (ΦΕΚ 
76/Α/10.3.2000) «Οργανισμόςτου Υπουργείου Υγείας και 
Πρόνοιας», όπως τροποποιήθηκε μεταγενέστερα. 

3. Το υπ’ αριθμ. 1285/19.9.2004 έγγραφο του Ε.ΣΥ.Κ.Φ. 

4. Το από 24.9.2004 Υπηρεσιακό Σημείωμα της Διεύ¬ 
θυνσης Προστασίας Οικογένειας, αποφασίζουμε: 

1. Συγκροτούμε Επιτροπή για την παράδοση του εξο¬ 
πλισμού των Κεντρικών Υπηρεσιών του πρώην Ε.Ο. Π. και 
διορίζουμε μέλη της τα κατωτέρω πρόσωπα: 

α) Δημήτριο Κόμματα, Προϊστάμενο Τμήματος στη Δι¬ 
εύθυνση Προστασίας Οικογένειας του Υπουργείου Υγεί¬ 
ας και Κοιν. Αλληλεγγύης. 

β) Ζαχαριάδη - Αβούρη Μαργαρίτα, υπάλληλος του 
Ε.Κ.Α.Κ.Β. 

γ) Μανίκα - Κουτσοκώστα Κων/να, υπάλληλος του 
Ε.Κ.Α.Κ.Β. 

δ) Ηλιόπουλος Παναγιώτης, υπάλληλοςτου Α'Πε.Σ.Υ.Π. 

2. Πρόεδρο της Επιτροπής ορίζουμε τον Δημήτριο 
Κόμματά 

3. Έργο της Επιτροπής είναι η παράδοση των ειδών 
εξοπλισμού των Κεντρικών Υπηρεσιών του πρώην Ε.Ο.Π. 
στο Αναρρωτήριο Πεντέλης σύμφωνα με την ΥΑΠΙβ/ΓΠ 
21262/22.4.2004. 

4. Η θητεία της εν λόγω Επιτροπής λήγει με την ολο¬ 
κλήρωση του έργου της. 

5. Η παρούσα προκαλεί δαπάνη για το Δημόσιο, το ύψος 
της οποίας θα καθοριστεί με άλλη απόφαση των αρμο¬ 
δίων Υπουργών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 301968 (8) 

Λεπτομέρειες εφαρμογής της υπ’ αριθμ. 273806/ 
5.8.2004 κοινή υπουργική απόφαση «περί καθορισμού 
συμπληρωματικών μέτρων εφαρμογής κοινοτικών κα¬ 
νονισμών για την ταξινόμηση των σφαγίων χοίρων». 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

I. Τις διατάξεις: 

1. Του άρθρου 22, παράγραφος 3 του Ν. 992/1979 «Ορ¬ 
γάνωση διοικητικών υπηρεσιών για την εφαρμογή της συν¬ 
θήκης της προσχώρησης της Ελλάδας στις Ευρωπαϊκές 


Κοινότητες και ρύθμιση συναφών θεσμικών και οργανωτι¬ 
κών θεμάτων» (Α' 280), σε συνδυασμό με τις διατάξεις του 
άρθρου 33 του Ν. 2538/97 (Α' 242) «Τροποποίηση της κεί¬ 
μενης νομοθεσίας για τα γεωργικά και κτηνιατρικά φάρμα¬ 
κα, ρύθμιση χρεών συνεταιριστικών οργανώσεων και άλλες 
διατάξεις», όπως τροποποιήθηκε και συμπληρώθηκε με το 
άρθρο 33 παρ. 2 και 3 του Ν. 3147/2003 (Α' 135). 

2. Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), όπως αυτό προστέθηκε με 
το άρθρο 27 του Ν. 2081/1992 (Α' 154) και αντικαταστά- 
θηκεαπότο άρθρο 1 παρ. 2ατου Ν. 2469/1997 (Α'38). 

3. Την υπ’ αριθμ. 230642/15.3.2004 κοινή απόφαση του 
Πρωθυπουργού και Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στους Υφυπουργούς 
Αγροτικής Ανάπτυξης και Τ ροφίμων Ευάγγελο Μπασιάκο 
και Αλέξανδρο Κοντό» (Β' 525 και Β' 553). 

4. Της υπ’ αριθμ. Υ1 απόφασης του Πρωθυπουργού (Β' 
513) «Μεταβολή τίτλων Υπουργείων και καθορισμός της 
σειράς τάξης των Υπουργείων». 

5. Την υπ’ αριθμ. 273806/5.8.2004 κοινή υπουργική από¬ 
φαση (Β' 1252) «Καθορισμός συμπληρωματικών μέτρων 
εφαρμογής κοινοτικών κανονισμών για την ταξινόμηση 
των σφαγίων χοίρων». 

II. Τους κανονισμούς: 

1. Καν. (Ε.Ο.Κ) υπ’ αριθμ. 2759/1975 του Συμβουλίου 
«κοινή οργάνωση αγοράς στο τομέα του χοιρείου κρέα¬ 
τος», όπως τροποποιείται και ισχύει κάθε φορά. 

2. Καν. (Ε.Ο.Κ) υπ’ αριθμ. 3220/1984 του Συμβουλίου 
«καθορισμός της κοινοτικής κλίμακας ταξινόμησης των 
σφαγίων χοίρου», όπως τροποποιήθηκε και ισχύει. 

3. Καν. (Ε.Ο.Κ) υπ’ αριθμ. 2967/1985της Επιτροπής «θέ¬ 
σπιση λεπτομερειών εφαρμογής της κοινοτικής κλίμακας 
ταξινόμησης των σφαγίων χοίρου», όπως τροποποιήθηκε 
και ισχύει. 

4. Καν. (Ε.Ο.Κ) υπ’αριθμ. 2123/1989της Επιτροπής «κα¬ 
τάρτιση του καταλόγου των αντιπροσωπευτικών αγορών 
για τον τομέα του χοιρείου κρέατος στην Κοινότητα», 
όπως τροποποιήθηκε και ισχύει. 

5. Την υπ’ αριθμ. 89/449 (Ε.Ο.Κ) απόφαση της Επιτρο¬ 
πής «έγκριση μεθόδων ταξινόμησης των σφαγίων χοίρων 
στην Ελλάδα». 

III. Το γεγονός της μέχρι σήμερα εμπορικής πρακτικής 
σφαγής, καθώς και ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

1. Εξαιρούνται της υποχρεωτικής εφαρμογής των δια¬ 
τάξεων της 273806/5.8.2004 κοινή υπουργική απόφαση 
τα σφαγεία μικρής δυναμικότητας, σύμφωνα με την 
παρ.2 του άρθρου 1 Καν. (ΕΟΚ) 3220/1984 και την πρώτη 
παράγρ. του άρθρου 3 της παραπάνω κοινή υπουργική 
απόφαση. Οι υπεύθυνοι των εν λόγω σφαγείων θα πρέπει 
να υποβάλλουν σχετική αίτηση προς την Διεύθυνση Ζωι¬ 
κής Παραγωγής &ΑΠΑ εντός χρονικού διαστήματος ενός 
μηνός από την δημοσίευση της παρούσας και με την 
οποία θα δηλώνουν υπεύθυνα τον αριθμό των σφαζόμε- 
νων χοίρων εβδομαδιαίως κατ' ετήσιο μέσο όρο για τα έτη 
2002-2003. Η αίτηση θα συνοδεύεται απαραίτητα από 
σχετική βεβαίωση της αρμόδιας Κτηνιατρικής Αρχής. 

2. Αναστέλλεται για χρονικό διάστημα μέχρι ενός έτους 
από την δημοσίευση της παρούσας, η εφαρμογή των συ¬ 
μπληρωματικών μέτρων που αναφέρονται στην υπ’ 
αριθμ. 273806/5.8.2004 κοινή υπουργική απόφαση, για 
όσα σφαγεία της Χώρας δεν διαθέτουντην υποδομή σφα- 

γής σφάγιων «μαδητού τύπου». Τα εν λόγω σφαγεία προ- 
κειμένου να εξαιρεθούν από τις προβλεπόμενες κυρώ¬ 
σεις της υπ’ αριθμ. 273806/5.8.2004 κοινή υπουργική 
απόφαση, υποχρεούνται όπως εντός μηνός από την δη¬ 
μοσίευση της παρούσας, υποβάλλουν σχετική αίτηση 
προσωρινής εξαίρεσης στην Διεύθυνση Ζωικής Παραγω¬ 
γής & ΑΠΑ του Υπ. Αγροτ. Ανάπτυξης & Τροφίμων, συνο- 
δευόμενη από σχετική βεβαίωση της αρμόδιας Κτηνια¬ 
τρικής Αρχής ότι δεν διαθέτουν προς το παρόν τον απα¬ 
ραίτητο τεχνικό εξοπλισμό διαμόρφωσης σφαγίων 
«μαδητού τύπου» και ταξινόμησης. Στην αίτηση θαπρέπει 
νααναφέρεταιη ρητή δέσμευση του υπεύθυνου του σφα¬ 
γείου για πλήρη συμμόρφωσή του προς τις διατάξεις της 
273806/5.8.2004 κοινή υπουργική απόφαση, μετά την εκ- 
πνοή του χρονικού διαστήματος αναστολής. 

3. Η Διεύθυνση Ζωικής Παραγωγής & ΑΠΑ σε συνεργα¬ 
σία με την Διεύθυνση Κτηνιατρικής Δημόσιας Υγείας, 
εντός χρονικού διαστήματος δύο μηνών από την δημοσί¬ 
ευση της παρούσας εισηγούνται στον Υφυπουργό Αγροτ. 
Ανάπτυξης & Τροφίμων την έκδοση σχετικής απόφασης 
έγκρισης των αιτήσεων των παραγρ. 1 και 2 της παρού¬ 
σας. 

Η παρούσα απόφαση ισχύει από την υπογραφή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2004 

Ο ΥΦΥΠΟΥΡΓΟΣ 

Α. ΚΟΝΤΟΣ 
-♦- 

Αριθ. 118123 (9) 

Προϋποθέσεις κράτησης στις Αγροτικές Φυλακές και 
την Κεντρική Αποθήκη Υλικού Φυλακών (Κ.Α.Υ.Φ.). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων 8,9 και 19 (παράγραφος 3) 
του Ν. 2776/1999 «Σωφρονιστικός Κώδικας». 

2. Την υπ’ αριθμ. 61966/13.5.1997 εγκύκλιο του Υπουρ¬ 
γού Δικαιοσύνης «προϋποθέσεις και διαδικασία μεταγω¬ 
γής κρατουμένων». 

3. Την πρόταση του Κεντρικού Επιστημονικού συμβου¬ 
λίου Φυλακών (ΚΕΣΦ), σύμφωνα με τα από 10, 14 και 
23.9.2004 πρακτικά συνεδριάσεων αυτού». 

4. Την ανάγκη αποσυμφόρησης, λόγω υπερπληθυσμού 
κρατουμένων, των γενικών καταστημάτων κράτησης και 
την ενίσχυση του θεσμού καιτης λειτουργίας των Αγροτι¬ 
κών φυλακών και της Κεντρικής Αποθήκης Υλικού φυλα¬ 
κών (ΚΑΥΦ) για την απρόσκοπτη λειτουργία τους. 

5. Το γεγονός ότι από τη δημοσίευση της παρούσης, ου- 
δεμία δαπάνη προκαλείται εις βάρος του Κρατικού Προϋ¬ 
πολογισμού, αποφασίζουμε: 

Α. Καθορίζουμε τις προϋποθέσεις κράτησης καταδίκων 
στις Αγροτικές Φυλακές και στην Κεντρική· Αποθήκη Υλι¬ 
κού Φυλακών (ΚΑΥΦ), ως εξής: 

1. Στις Αγροτικές φυλακές και την ΚΑΥΦ, δύναται να με- 
τάγονται κατάδικοι κρατούμενοι, ανεξαρτήτως αδικήμα¬ 
τος εκτός αυτού της παράβασης του Νόμου «περί ναρ¬ 
κωτικών», εφόσον: 

α) Έχουν ποινή ή συνολικές ποινές φυλάκισης μέχρι 5 
έτη και έχουν εκτίσει πραγματικά το ένα δέκατο (1/10) της 
ποινής τους. 


β) Έχουν ποινή κάθειρξης ή συνολικές ποινές φυλάκι¬ 
σης μέχρι 10 έτη και έχουν εκτίσει πραγματικά το ένα πέ¬ 
μπτο (1/5) της ποινής τους. 

γ) Έχουν ποινές άνω των δέκα (10) ετών συνολικά και 
έχουν εκτίσει πραγματικά τρία (3) έτη. 

δ) Έχουν ποινή ισοβίου κάθειρξης και έχουν εκτίσει 
πραγματικά οκτώ (8) έτη. 

- Στις περιπτώσεις β, γ και δ, απαραίτητη επίσης προϋ¬ 
πόθεση είναι να τους έχει χορηγηθεί τακτική άδεια του¬ 
λάχιστον δύο (2) φορές και να έχουν τηρήσει τους όρους 
της άδειας. 

2. Επίσης, δύναται να μετάγονται στα ανωτέρω κατα¬ 
στήματα, κατάδικοι παραβάτες του νόμου «περί ναρκωτι¬ 
κών», εφόσον: 

α) Έχουν ποινή ή συνολικές ποινές φυλάκισης μέχρι 5 
έτη και έχουν εκτίσει πραγματικά το ένα πέμπτο (1/5) της 
ποινής τους. 

β) Έχουν ποινή κάθειρξης ή συνολικές ποινές φυλάκι¬ 
σης, μέχρι 10 έτη και έχουν εκτίσει πραγματικά τα δύο πέ¬ 
μπτα (2/5) της ποινής τους. 

γ) Έχουν ποινές άνω των δέκα (10) ετών συνολικά και 
έχουν εκτίσει πραγματικά τα τρία πέμπτα (3/5) της ποινής 
τους. 

δ) Έχουν ποινές ισοβίου κάθειρξης και έχουν εκτίσει 
πραγματικά δώδεκα (12) έτη. 

- Στην περίπτωση (α) απαραίτητη επίσης προϋπόθεση 
είναι να τους έχουν χορηγηθεί τουλάχιστον δύο τακτικές 
άδειες και να έχουν τηρήσει τους όρους και στις περι¬ 
πτώσεις β, γ και δ, τουλάχιστον τρεις τακτικές άδειες και 
να έχουν τηρήσει τους όρους των αδειών. 

3) Σε εξαιρετικές περιπτώσεις έλλειψης εργατικού δυνα¬ 
μικού στις Αγροτικές Φυλακές καιτην ΚΑΥΦ, δύναται να με- 
τάγονται λόγω του κατεπείγοντος, με την διαδικασία της 
παραγράφου 3, του άρθρου 9του Ν. 2776/1999, στα «κλει¬ 
στά» τμήματα αυτών, κατάδικοι κρατούμενοι με συνολική 
ποινή φυλάκισης μέχρι 5 έτη, ανεξαρτήτως αδικήματος, 
εκτός αυτού της παράβασης του Νόμου «περί ναρκωτι¬ 
κών», για εργασία μόνο εντός των καταστημάτων μέχρι να 
συμπληρώσουντιςπροϋποθέσειςτηςπαραγράφου Ιατης 
παρούσης, εφόσον κρίνονται κατάλληλοι από το αρμόδιο 
Συμβούλιο της Φυλακής. 

Β. Από τη δημοσίευση της παρούσης, καταργείται κάθε 
προηγούμενη σχετική ρύθμιση και ειδικότερα η αναφερό- 
μενη στην εγκύκλιο του Υπ.Δικ/νης υπ’ αριθμ. 61966/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

00 ) 

Απόκτηση της Ελληνικής Ιθαγένειας του ομογενούς ΑΙ- 
ΒΑΖΙΑΝ ΟΒΑΝΝΕΣ ΤΟΥ ΑΡΑΡΑΤ ΚΑΙ ΤΗΣ ΕΚΑΤΕΡΙΝΑ 
(ΑΥνΑΖΥΑΝ ΗΟνΗΑΝΝΕδ του ΑΒΑΒΑΤ και της 
ΕΚΑΤΕΒΙΝΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Με την υπ’ αριθμ. 7171/24.9.2004 απόφαση του Γενικού 
Γραμματέα της Περιφέρειας Θεσσαλίας γίνεται αποδε¬ 
κτή η από 4.2.2004 αίτηση του ΑΙΒΑΖΙΑΝ ΟΒΑΝΝΕΣ ΤΟΥ 




20460 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΑΡΑΤ ΚΑΙ ΤΗΣ ΕΚΑΤΕΡΙΝΑ (ΑΥνΑΖΥΑΝ ΗΟνΗΑΝΝΕδ 
του ΑΡΑΡΑΤ και της ΕΚΑΤΕΡΙΝΑ) ομογενούς περί από¬ 
κτησης της ελληνικής Ιθαγένειας και του εξελληνισμού 
του επωνύμου του από ΑΙΒΑΖΙΑΝ (ΑΥνΑΖΥΑΝ) σε ΑΙΒΑ- 
ΖΙΑΝ και του ονόματος του από ΟΒΑΝΝΕΣ (ΗΟνΗΑΝ¬ 
ΝΕδ) σε ΟΒΑΝΝΕΣ σύμφωνα με τις διατάξεις του Ν. 
2790/2000 όπως τροποποιήθηκαν και ισχύουν με το άρ¬ 
θρο 76 του Ν. 2910/2001. 

Με εντολή Γενικού Γραμματέα Περιφέρειας 
Ο Διευθυντής 
I. ΤΖΙΜΟΥΛΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 1405/Β'/13.9.2004 στο οποίο δημοσιεύθηκε η 
υπ’ αριθμ. 27.364/27.8.2004 απόφαση της Περιφέρειας 
Κεντρικής Μακεδονίας που αφορά την τροποποίηση του 
Οργανισμού Εσωτερικής Υπηρεσίας του Δήμου Χορτιάτη 


Ν. Θεσσαλονίκης και στο άρθρο 23 «Θέσεις προϊσταμέ¬ 
νων» διορθώνονται όπου αναφέρονται τα εσφαλμένα 
«Κλάδος ΠΕ Μηχανικών (πολιτικός μηχανικός)» ή «Κλά¬ 
δος ΠΕ Μηχανικών (αρχιτέκτονας μηχανικός)»ή «Κλάδος 
ΠΕ Μηχανικών (μηχανολόγος ή ηλεκτρολόγος ή μηχανο¬ 
λόγος - ηλεκτρολόγος μηχανικός)» και «Κλάδος ΠΕ Μη¬ 
χανικών (τοπογράφος μηχανικός)», στο ορθό «Κλάδος 
ΠΕ Μηχανικών». 

(Απάτην Περιφέρεια Κεντρικής Μακεδονίας) 

-♦- 

( 12 ) 

Στην υπ’ αριθμ. 5891 απόφαση που δημοσιεύθηκε στο 
ΦΕΚ 1495/6.10.2004 Β' και αφορά συγκρότηση Υπηρε¬ 
σιακού Συμβουλίου του Νομαρχιακού Διαμερίσματος Ρο¬ 
δόπης, επιφέρεται η πιο κάτω διόρθωση: 

Στη σελίδα 18971, στήλη 1η και στίχο 4ο έκτων κάτω, 
από το λανθασμένο «Ο ΝΟΜΑΡΧΗΣ ΑΘΗΝΩΝ», στο ορθό 
«Ο ΝΟΜΑΡΧΗΣ ΡΟΔΟΠΗΣ». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




